სანტორინი
სანტორინი (ბერძ. Σαντορίνη, IPA: sando'ɾini) — მცირე ზომის ცირკულარული განლაგების ვულკანური კუნძულების ჯგუფი სამხრეთ ეგეოსის ზღვაში, საბერძნეთის კონტინენტური ნაწილის სანაპიროდან დაახლოებით 200 კმ-ით სამხრეთ-აღმოსავლეთით. ის ასევე ცნობილია სახელით „თერა“ (ბერძ. Θήρα). კიკლადების ჯგუფის კუნძულთა შორის ყველაზე სამხრეთით მდებარეა. ფართობი 73 კმ². 2001 წლისთვის მისი მოსახლეობა შეადგენდა 13 600 ადამიანს.